Fostul premier Victor Ponta a declarat, joi, la RTV, că se înţelege ”perfect” cu Liviu Dragnea pentru că nu îşi vorbesc, el precizând că nu doreşte să revină la conducerea partidului şi că, oricând va fi nevoie de de el în partid, va fi prezent.

Ponta a spus că se înţelege perfect cu Liviu Dragnea, în condiţiile în care nu au mai vorbit în ultima vreme. Întrebat dacă mai există vreo ”sciziune” între ei, Ponta a răspuns: ”Nu mai avem” şi a menţionat că nu doreşte să revină la conducerea partidului.

”Am zis că ne înţelegem perfect pentru că nu ne vorbim”, a ţinut să menţioneze Ponta, arătând că Liviu Dragnea este preşedintele partidului, iar el este doar unul din cei 500.000 de membri PSD.

Ponta a adăugat că, ”oricând va fi nevoie de el pentru PSD, este prezent”.

Articolul de mai sus este destinat exclusiv informării dumneavoastră personale. Dacă reprezentaţi o instituţie media sau o companie şi doriţi un acord pentru republicarea articolelor noastre, va rugăm să ne trimiteţi un mail pe adresa abonamente@news.ro.